CELEX: 62013CN0567
Language: lv
Date: 2013-11-05 00:00:00
Title: Lieta C-567/13: Lūgums sniegt prejudiciālu nolēmumu, ko 2013. gada 5. novembrī iesniedza Fővárosi Törvényszék (Ungārija) — Baczó Nóra és Vizsnyiczai János István/Raiffeisen Bank Zrt.

8.3.2014   
            
            
               LV
            
            
               Eiropas Savienības Oficiālais Vēstnesis
            
            
               C 71/2
            
         
      Lūgums sniegt prejudiciālu nolēmumu, ko 2013. gada 5. novembrī iesniedza Fővárosi Törvényszék (Ungārija) — Baczó Nóra és Vizsnyiczai János István/Raiffeisen Bank Zrt.
      
      (Lieta C-567/13)
      (2014/C 71/02)
      Tiesvedības valoda — ungāru
      
         Iesniedzējtiesa
      
      
         Fővárosi Törvényszék
      
      
         Lietas dalībnieki pamata procesā
      
      
         Prasītāji: Baczó Nóra, Vizsnyiczai János István
      
      
         Atbildētāja: Raiffeisen Bank Zrt.
      
      
         Prejudiciālie jautājumi
      
      
                  1)
               
               
                  Vai tiesvedība ir jāuzskata par patērētājam nelabvēlīgu, ja tas, iesniedzot prasību par tiesvedības uzsākšanu rajona tiesā, lai konstatētu līguma (vispārējie līguma noteikumi) spēkā neesamību, nevar papildus lūgt, lai šī paša līguma noteikumi tiktu atzīti par negodīgiem, neietekmējot reģionālās tiesas (törvényszék) piekritību[?] Tiesvedībā, kuru ir uzsācis otrs līgumslēdzējs, patērētājs var atsaukties uz līguma noteikuma negodīgumu (1) rajona tiesā, un lietas nodošana reģionālajai tiesai nozīmētu, ka patērētājam būtu jāmaksā lielāka nodeva.
               
            
                  2)
               
               
                  Vai tiktu nodrošināts līdzsvars, ja patērētājam saistībā ar tiesvedību, kuru viņš ir ierosinājis rajona tiesā, lūdzot konstatēt līguma spēkā neesamību, būtu iespēja norādīt arī uz atsevišķu šī līguma noteikumu negodīgumu un tā rezultātā šai pašai rajona tiesai būtu piekritība tos atzīt par negodīgiem?
               
            
         (1)  Padomes 1993. gada 5. aprīļa Direktīva 93/13/EK par negodīgiem noteikumiem patērētāju līgumos (OV L 95, 29. lpp.).